Ce spun germanii despre vaccinul rusesc, botezat "Sputnik V".
Germania este sceptică cu privire la vaccinul anunţat de Rusia. "Poate fi periculos să începi să vaccinezi, prea devreme, milioane, dacă nu miliarde de oameni", a spus ministrul german al Sănătății, Jens Spahn. Doar aproximativ 10% din studiile clinice au avut succes, iar unii oameni de știință se tem că Moscova ar putea pune înainte de siguranță, prestigiul național.
Ministrul german
al Sănătății, Jens Spahn, a declarat, miercuri, că vaccinul rusesc împotriva
COVID-19 nu a fost testat suficient, adăugând că obiectivul era să aibă un
produs sigur și nu de a fi primii care încep să vaccineze oamenii, scrie
Reuters.Marți, Putin a
anunţat că Rusia a devenit prima țară care a aprobat primul vaccin anti-COVID, decizie
ce a stârnit o serie de controverse la nivel mondial."Poate fi
periculos să începi să vaccinezi, prea devreme, milioane, dacă nu miliarde de
oameni, pentru că ar putea determina populația să își schimbe părerea referitor
la acceptarea vaccinului, dacă nu funcționează. Sunt foarte sceptic în privința
a ceea ce se întâmplă în Rusia", a spus ministrul german al Sănătății, Jens
Spahn."Aș fi mulțumit
dacă am avea un vaccin bun, dar bazat pe tot ceea ce știm, iar problema
fundamentală este că rușii nu ne spun prea multe. Acest vaccin nu a fost testat
suficient", adaugă el.Spahn a mai spus
că este crucial ca în timpul unei pandemii să se efectueze studii și teste
adecvate, iar rezultatele cercetărilor să fie publice, pentru ca astfel oamenii
să aibă încredere în vaccin."Nu este vorba
despre a fi primul, ci despre un vaccin eficient, testat și, prin urmare,
sigur", a explicat Spahn când a fost
întrebat despre vaccinul Rusiei, botezat "Sputnik V".Doar aproximativ
10% din studiile clinice au succes, iar unii oameni de știință se tem că Moscova
ar putea pune înainte de siguranță, prestigiul național.Vaccinul rusesc
nu a trecut încă de una dintre fazele de testare cruciale, cea în care este
verificată siguranța și eficiența serului. Șeful fondului de investiții din
Rusia, Kirill Dmitriev Dmitriev, a precizat că aceste teste vor avea loc în
afara Rusiei.Vladimir Putin spune că vaccinul este sigur, însă rezultatele științifice ale testelor clinice nu au fost făcute publice, prin urmare, presupusa sa eficacitate nu poate fi verificată.